מארג' שוט

חייה הפרטיים

שוט נולדה בסינסינטי, אחת מחמש בנותיו של שרלוט ואדוארד הנרי אונוהר. אביה התעשר בעסקי העץ. כשלמדה בקולג', הצטרפה שוט כחברה לאחוות תטה פיי אלפא. ב-1952 התחתנה עם צ'ארלס שוט, בן למשפחה עשירה מהעיר סינסינטי, וירשה את סוכנויות הרכב שלו ואת התעניינותו בתעשיות נוספות כאשר נפטר מהתקף לב ב-1968. מאז מותו בהיותה בת 39, מארג' שוט מעולם לא נישאה מחדש ולא נולדו לה ילדים.

סינסינטי רדס

שוט הייתה אוהדת קבוצת סינסינטי רדס במשך רוב חייה. מ-1963 ואילך, היא פעלה כדי לגייס כסף עבור בית החולים לילדים בסינסינטי, בהשתתפות כמה משחקני קבוצת הרדס. ב-1981, שוט רכשה מעט מניות בקבוצה שהייתה בבעלותה של חברת ביטוח. ב-21 בדצמבר 1984, היא רכשה את השליטה בקבוצה עבור 11 מיליון דולר, ובכך הפכה למנהלת ושותפה כללית והאישה הראשונה שקונה קבוצת MLB. ב-1985 מונתה לנשיאה ומנכ"לית המועדון. חמש שנים לאחר מכן, הרדס זכו בוורלד סיריס, כאשר נצחו את אוקלנד אתלטיקס.
שוט הפכה במהרה לאחת המנהלות הבולטות ביותר של ליגת הבייסבול. אוהדים שיבחו את מאמציה לשמור על מחירים נמוכים באצטדיון. לדוגמה, היא שמרה את המחיר של נקניקייה בלחמנייה על דולר אחד, ושמרה על מחיר מושב באצטדיון בכ-12 דולר- הזול ביותר בבייסבול. בניגוד לרוב הבעלים, היא ישבה במושב רגיל באצטדיון ריברפרונט, ולעיתים קרובות נעתנה לבקשות לחתימות ממעריצים. לעיתים קרובות אישרה לקבוצות של ילדים לרוץ למרכז השדה ובחזרה. באפן קבוע הגיעה למשחקים עם כלבתה. 
על גישתה הפיננסית נמתחה ביקורת על כך שלא השקיעה את הכסף הדרוש כדי לבנות את הקבוצה. גישתה הפיננסית באה לידי ביטוי בהצרותיה הפומביות על הצורך לשלם לשחקנים בזמן שהם פצועים, בעיקר כאשר דיברה על שחקן הקבוצה, חוסה ריג'ו (שהיה פצוע במרפק), והתלוננה: "משלמים שלושה מיליון דולר בשביל שישב על הישבן שלו! ".

מחלוקות ועזיבת השותפות בקבוצה

במהלך השנים הואשמה שוט בעקבות התבטאויות כנגד יהודים, אפרו-אמריקאים ויפנים. בנובמבר 1992 הואשמה על ידי צ'ארלס לוי, מנהל שיווק לשעבר ברדס, באמירות על עובד נוסף בקבוצה, כאשר אמרה עליו "כושי מיליונר".בנוסף טען שמארג' שוט מחזיקה בביתה צלב קרס, וטען שמע אותה אומרת  "יהודים ערמומיים - כולם אותו דבר" למחרת פרסמה הצהרה וטענה שהאשמות נגדה בגין גזענות מוגזמות ושלא התכוונה לפגוע באף אחד באמירותיה או בבעלותה על צלב קרס, שלטענתה קיבלה מאחד העובדים.
ב-29 בנובמבר 1992, אמרה שוט כי ההערה  "כושי מיליונר" נאמרה בצחוק, אך לאחר מכן הצהירה כי לדעתה אדולף היטלר היה טוב בהתחלה לגרמניה הנאצית וכן שאינה מבינה כיצד המילה "ג'אפ" (כינוי גנאי ליפני, באנגלית:jap ) עלולה להיות פוגענית.
באותה שנה, עוזרת לשעבר של קבוצת אוקלנד אתלטיקס, שרון ג'ונס, צוטטה בניו יורק טיימס כמי ששמעה את שוט אומרת: "לעולם לא הייתי מעסיקה עוד כושי, אני מעדיפה עובד שיהיה קוף מאומן מאשר כושי, "לפני תחילת שיחת ועידה של קבוצת הרדס.
ועדה של ארבעה אנשים התכנסה לחקור את שוט וב-3 בפברואר 1993, היא נקנסה ב-250,000 $ ונאסרה עליה כל פעילויות היום-יום מקבוצת הרדס בעונת 1993. ג'ים בודן השתלט כשותף מנהל. שוט חזרה לעבוד ב -1 בנובמבר.
ב-5 במאי 1996, עוררה שוט את זעם רב כאשר הצהירה הצהרות אוהדות כלפי אדולף היטלר, ואמרה כי "הוא היה טוב בהתחלה, אבל הלך רחוק מדי". ליגת ה-MLB שוב אסרה על שוט עבודות יום יומיות עד 1998. מאוחר יותר בחודש מאי, שוט צוטטה במגזין ספורט אילוסטרייטד, כשהיא מדברת ב"מבטא יפני קריקטורי" כאשר תיארה את פגישתה עם ראש ממשלת יפן. בנוסף, היא אמרה כי היא לא אוהבת  כאשר ילדים אסייתים-אמריקאים "מעפילים על הילדים שלנו" בתיכון.
ב -20 באפריל 1999, שוט הסכימה למכור את השליטה ברדס עבור 67 מיליון דולר לקבוצה בראשות איש העסקים מסינסינטי, קרל לנדנר.

מותה

בשנת 2001, שוט, אשר עישנה שנים רבות, החלה לפתח בעיות בריאות. היא אושפזה פעמיים בשל בעיות נשימה וסבלה מדלקת ריאות בשנת 2003. ב-9 בפברואר 2004 אושפזה שוט. מספר דיווחים טענו שאושפזה עקב הצטננות, בעוד שאחרים טענו שהתלוננה על כאבים בברך. עם זאת, במהלך שהייתה, פיתחה בעיות נשימה ונזקקה להנשמה. שוט נפטרה בגיל 75 בבית חולים בסינסינטי.